  Майя Бывальцева Элькунысь Чеберлыко киужъёсъя центрын синпельёсын «Лэсьтэмын Удмуртиын» интерактивной каталоген тодматӥзы. Ивортодэтъя «Удмуртия» агентстволы со сярысь вераз Центрлэн кивалтӥсез Юлия Железняк. Ми Центрмылэн луонлыкъёсызъя каталоген, киужъёсъя юртъёслэн луонлыкъёсынызы каталоген тодматӥмы. Ми соосты сӧзнэто огъетэ огазеямы. Со дась кузьымъёс — дунтэмгес но, туж узыр но Юлия Железняк, Удмуртиысь Чеберлыко киужъёсъя центрлэн кивалтӥсезӴектэм вузъёсын Чеберлыко киужъёсъя центрлэн  яке интернет-вузкаронииын тодматскыны луэ. Отын возьматэмын горд сюйлэсь арбериос, шудонъёс, суредъёс, бадьпу ньӧрлэсь но туйлэсь арбериос, книгаос, дӥськут но трос мукетыз. Пусъёмы, Удмуртиысь кибашлыослэсь ужъёссэс чугун сюрес вокзалысь киоскын, озьы ик аэропортын басьтыны луэ. Тодэ вайытом, интерактивной каталогез кылдытон сярысь азьвылгес ялӥз вал Удмуртилэн тӧроез Александр Бречалов. Улосвыл кивалтӥсьлэн верамезъя, со дуннеез элькунэнымы тодматӥсь синпельёсын ӵектосъёслы инъет луыны быгатоз. Тегъёс: Ужбергатон Лулчеберет Туризм Ижкар Удмуртия киуж  